钦定古今图书集成/明伦汇编/氏族典/第492卷 > 《廖用贤尚友录》 > 敬翔
## 钦定古今图书集成/明伦汇编/氏族典/第492卷 > 《廖用贤尚友录》 > 敬翔

按《五代史敬翔传》：“翔字子振，同州冯翊人也。自言唐
平阳王晖之后。乾符中，举进士不中，乃客之梁。翔同
里人王发为汴州观察支使，遂往依焉。为人作笺刺，
传之军中，太祖爱之，以为馆驿巡官。太祖与蔡人战
汴郊，翔时时为太祖谋画多中，拜太府卿。太祖即位，
以唐枢密院为崇政，以翔为使，迁兵部尚书、金銮殿”
大学士。太祖崩，友珪立，惧其图己，乃以李振代翔，拜
翔中书门下平章事。末帝即位，赵岩等用事，颇离间
旧臣，翔愈郁郁不得志。庄宗入汴，乃自经而卒。